《李龙眠飞骑习射图》
元代·吴师道

东都全盛称元丰，天子慷慨思奇功。蒐兵阅马振百度，坐欲折箠笞羌戎。

羽林卫士天下选，内厩汗血皆飞龙。射毬穿柳虽戏剧，移置行阵宁非雄。

从臣绝艺龙眠翁，曾侯唤仗明光宫。斫鬃飞䃂亲眼见，十年落笔逾精工。

君不见开元天宝马蕃庶，画手亦有曹韩同。承平涵育赖休泽，人与物会真奇逢。

好头赤玉五花骢，转首一笑浮云空。盛衰反覆古今梦，宝津无树吹秋风。

纷更扰扰竟何益，祸启大梁尘再蒙。披图考古三叹息，我思圣人忧日中。

作者简介：吴师道(1283—1344)，字正传，婺州兰溪县城隆礼坊人。生于元世祖至元二十年，卒年惠宗至正四年，年六十二岁。聪敏善记诵，诗文清丽。19岁诵宋儒真德秀遗书，乃致力理学研究，竭力排斥其他学说。元至治元年(1321)登进士第。授高邮县丞，主持兴筑漕渠以通运。因为官清正，被荐任国子助教，延祐间，为国子博士，六馆诸生皆以为得师。后再迁奉议大夫。以礼部郎中致仕，终于家。生平以道学自任，晚年益精于学，剖析精严。